**Evidenčné číslo zmluvy Prenajímateľa: Nájomcu: MsP/22/xxxxx**

**Nájomná zmluva**

**uzavretá v súlade s § 663 a nasl. a § 721 a nasl. zákona č. 40/1964 Zb.**

**Občiansky zákonník v znení neskorších predpisov**

 ako výsledok verejného obstarávania v zmysle zákona č. 343/2015 Z. z. o verejnom obstarávaní

a o zmene a doplnení niektorých zákonov (ďalej v texte aj ako „**Zmluva**“)

**Zmluvné strany**

**Nájomca:** Hlavné mesto Slovenskej republiky Bratislava

Sídlo: Primaciálne nám. 1, 814 99 Bratislava

Štatutárny zástupca: Ing. arch. Matúš Vallo, primátor

Zastúpený: Ing. Tatiana Kratochvílová, 1 námestníčka primátora

IČO: 00603481

DIČ: 2020372596

Bankové spojenie: Československá obchodná banka, a. s.

IBAN: SK13 7500 0000 0000 2582 8293

Kontaktná osoba:

Tel. číslo:

Email:

(ďalej v texte aj ako „**Nájomca**“)

a

**Prenajímateľ:**

Sídlo:

Zapísaný:

Štatutárny zástupca:

Bankové spojenie:

IBAN:

IČO:

DIČ:

IČ DPH:

Kontaktná osoba:

Tel. číslo:

Email:

(ďalej v texte aj ako „**Prenajímateľ**“)

(ďalej v texte spolu aj ako „**Zmluvné strany**“)

**Preambula**

Zmluva sa uzatvára ako výsledok postupu verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej v texte aj ako „**ZVO**“) na predmet zákazky „**Zabezpečenie rádiovej komunikácie pre potreby Mestskej polície hlavného mesta Slovenskej republiky Bratislavy**“.

Prenajímateľ prehlasuje, že v prípade, že sa na neho vzťahuje povinnosť zápisu do registra partnerov verejného sektora, je a počas celého trvania rámcovej dohody ostane zapísaný v registri partnerov verejného sektora v súlade s § 11 ZVO. Prenajímateľ zodpovedá a zaväzuje sa zabezpečiť, aby každý jeho subdodávateľ, ktorý sa podieľa na plnení tejto Zmluvy, bol počas celého trvania tejto Zmluvy zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak sa na neho povinnosť zápisu vzťahuje.

**Čl. I**

**Predmet Zmluvy**

1. Predmetom Zmluvy je
2. záväzok Prenajímateľa počas platnosti tejto Zmluvy a za podmienok stanovených v tejto Zmluve Nájomcovi prenechať za odplatu veci a poskytovať súvisiace služby (ďalej v texte aj ako „**Predmet nájmu**“) podrobne špecifikované v Prílohe č. 1, ktorá tvorí neoddeliteľnú súčasť tejto Zmluvy;
3. záväzok Nájomcu počas platnosti tejto Zmluvy a za podmienok stanovených v tejto Zmluve platiť Prenajímateľovi nájomné podľa článku IV tejto Zmluvy.

**Čl. II**

**Dodacie podmienky, dodacia lehota, miesto plnenia, prevzatie tovaru**

* + - 1. Zmluvné strany sa dohodli, že Prenajímateľ dodá Predmet nájmu vo vlastnom mene a na vlastné náklady. Prenajímateľ zodpovedá za to, že Predmet nájmu bude v súlade s technickými normami a predpismi platnými v Slovenskej republike, že Predmet nájmu dodá v množstve, kvalite a vyhotovení určenom v tejto Zmluve a v lehote podľa bodu 2 tohto článku.
			2. Prenajímateľ bude Predmet nájmu dodávať na základe objednávok vystavených Nájomcom počas platnosti Zmluvy podľa aktuálnych a skutočných potrieb Nájomcu.
			3. Lehota na dodanie Predmetu nájmu je 14 kalendárnych dní odo dňa nadobudnutia účinnosti tejto Zmluvy, ak sa zmluvné strany nedohodnú inak, s výnimkou krátkodobého nájmu podľa Čl. III tejto Zmluvy.
			4. Miestom plnenia je budova sídla Mestskej polície hlavného mesta Slovenskej republiky Bratislavy na Gunduličovej 10 v Bratislave a iné miesta, ktoré určí nájomca, ak sa zmluvné strany nedohodnú inak.
			5. Povinnosť Prenajímateľa dodať Predmet nájmu je splnená tým, že doručí Predmet nájmu na miesto plnenia a umožní Nájomcovi s Predmetom nájmu nakladať.
			6. Množstvá uvedené v prílohe č. 1 tejto zmluvy pri Predmete nájmu sú orientačné. Predmet nájmu bude poskytovaný v súlade s aktuálnymi potrebami Nájomcu a Nájomca sa nezaväzuje vyčerpať celý finančný objem tejto Zmluvy.
			7. Nájomca je oprávnený vždy raz v priebehu kalendárneho štvrťroka oznámiť Prenajímateľovi svoj zámer zvýšiť alebo znížiť množstvo položiek tvoriacich Predmet nájmu najviac o 10 % oproti predchádzajúcemu čerpaniu. O tejto skutočnosti informuje kontaktná osoba Nájomcu kontaktnú osobu na strane Prenajímateľa prostredníctvom e-mailu najneskôr k 15. dňu posledného mesiaca v štvrťroku. Zvýšenie, resp. zníženie množstiev je účinné vždy k 1. dňu mesiaca nasledujúceho po oznámení zmeny.
			8. Pri prevzatí Predmetu nájmu je Nájomca oprávnený Predmet nájmu prezrieť. Prevzatie a prezretie Predmetu nájmu vykoná osobne zodpovedný zamestnanec Mestskej polície hlavného mesta Slovenskej republiky Bratislavy a potvrdí jeho prevzatie v Preberacom/odovzdávacom protokole Prenajímateľa, pričom jedna kópia Preberacieho/odovzdávacieho protokolu ostáva Nájomcovi. V prípade vád ostáva Predmet nájmu u Prenajímateľa až do doby, kým Prenajímateľ neodstráni prekážku, ktorá bráni Nájomcovi Predmet nájmu riadne prevziať. Aktiváciu Predmetu nájmu a poskytovanie rádiokomunikačných služieb Prenajímateľ uskutoční dňom podpisu Preberacieho protokolu, inak je Prenajímateľ v omeškaní.
			9. Prenajímateľ musí disponovať všetkými príslušnými oprávneniami pre poskytovanie/dodávku rádiokomunikačných služieb a tovarov minimálne v rozsahu, ktorý stanovuje Úrad pre reguláciu elektronických komunikácií a poštových služieb a zákon č. 351/2011 Z. z. o elektronických komunikáciách.
			10. Prenajímateľ je povinný mať zavedený a recertifikovaný systém manažérstva informačnej bezpečnosti ISO 27001.
			11. Technické riešenie infraštruktúry a rádiostaníc musí spĺňať kritériá kritickej infraštruktúry a musí byť schopné adaptovať požiadavky zákona o kybernetickej bezpečnosti.
			12. Prenajímateľ sa zaväzuje splniť v súvislosti s prevádzkovaním rádiovej siete a Predmetom nájmu všetky interné predpisy Mestskej polície hlavného mesta Slovenskej republiky Bratislava.

**Čl. III**

**Predmet krátkodobého nájmu**

* + - 1. V prípade potreby krátkodobého zvýšenia počtu rádiostaníc je Prenajímateľ povinný na základe písomnej objednávky Nájomcu, poskytnúť Nájomcovi krátkodobo Predmet krátkodobého nájmu v zmysle Prílohy
			č. 1 tejto Zmluvy.
			2. Písomná objednávka Nájomcu obsahuje minimálne nasledovné údaje:
1. dobu trvania nájmu (presný dátum začiatku prenájmu a konca prenájmu),
2. počet kusov krátkodobého predmetu nájmu,
3. požiadavku na naprogramovanie krátkodobého predmetu nájmu.
	* + 1. Nájomca je povinný Prenajímateľovi doručiť písomnú požiadavku na dodanie a naprogramovanie krátkodobého predmetu nájmu v zmysle Prílohy č. 1 tejto Zmluvy minimálne 3 (tri) pracovné dni (v prípade maximálneho počtu 15 ks rádiostaníc), resp. 5 (päť) pracovných dní (v prípade viac ako 15 ks rádiostaníc) pred dňom začiatku krátkodobého nájmu.
			2. Prenajímateľ je povinný pri odovzdaní krátkodobého predmetu nájmu spísať Odovzdávací/preberací protokol, ktorý obsahuje presne špecifikovaný krátkodobý predmet nájmu a cenu nájmu.
			3. Prenajímateľ je povinný doručiť krátkodobý predmet nájmu do sídla Nájomcu deň pred začiatkom krátkodobého nájmu. Nájomca je povinný odovzdať Predmet nájmu v sídle prenajímateľa maximálne do 2 (dvoch) dní od skončenia krátkodobého nájmu.
			4. Všetky ustanovenia tejto Zmluvy, ktoré sa týkajú Predmetu nájmu, sa primerane vzťahujú aj na krátkodobý predmet nájmu.

**Čl. IV**

**Cena**

1. Cena za Predmet nájmu je stanovená podľa zákona č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov a v súlade s jednotkovou cenou Predmetu nájmu podľa Prílohy č. 2 „Cenník“, ktorá tvorí neoddeliteľnú súčasť tejto Zmluvy.
2. Súčasťou ceny je DPH, pričom jednotková cena Predmetu nájmu bola dohodou zmluvných strán určená ako cena maximálna a konečná. Za správne vyčíslenie sadzby DPH podľa zákona č. 222/2004 Z. z. o dani z pridanej hodnoty v znení neskorších predpisov zodpovedá Prenajímateľ v plnom rozsahu.
3. Cena Predmetu nájmu zahŕňa DPH, balné, dopravu na miesto plnenia, programovanie, zabezpečenie splnenia všetkých legislatívnych náležitostí spojených s poskytovaním rádiokomunikačných služieb, poplatky za prenájom frekvencií využívaných na poskytovanie rádiokomunikačných služieb a všetky náklady na prevádzkovanie systému vrátane údržby, servisu, profylaxie, periodických revízií a meraní vyplývajúcich zo zákona. V cene nájmu je zahrnutý bezplatný servis Predmetu nájmu počas trvania tejto Zmluvy. V cene nájmu je zahrnutá non-stop servisná linka hot line 24/7 využívaná v prípade vád na Predmete nájmu.
4. Zmluvné strany sa dohodli, že do jednotkovej ceny Predmetu nájmu je počas platnosti tejto Zmluvy prípustné premietnuť zmenu sadzby dane z pridanej hodnoty v súlade so všeobecne záväznými právnymi predpismi platnými v danom období.
5. Ktorákoľvek zo zmluvných strán je po tom, čo písomne preukáže vznik skutočností podľa bodu 4 tohto článku navrhnúť úpravu jednotkovej ceny, pričom úpravu je možné uskutočniť iba po vzájomnej dohode zmluvných strán číslovaným dodatkom podľa článku XIII bod 3 tejto Zmluvy. Zmluvné strany sa dohodli, že úprava jednotkovej ceny nemá spätnú účinnosť.
6. Zmluvné strany sa dohodli, že súčet cien Predmetu nájmu, vrátane krátkodobého nájmu podľa Čl. III tejto Zmluvy nepresiahne počas jej platnosti sumu 227 485,40 € bez DPH (slovom dvestodvadsaťsedem tisíc štyristoosemdesiatpäť eur a štyridsať centov bez DPH).
7. Prenajímateľ berie na vedomie, že Nájomca si prenajíma Predmet nájmu výlučne podľa jeho skutočných potrieb. Prenajímateľ si je vedomý, že mu nevznikajú žiadne finančné nároky vrátane náhrady škody z dôvodu, ak suma uvedená v bode 6 tohto článku nebude vyčerpaná v plnom rozsahu.
8. Nájomcovi nesmú vyplývať v súvislosti s využívaním služieb siete žiadne ďalšie legislatívne alebo s tým spojené finančné záväzky.

**Čl. V**

**Platobné podmienky a fakturácia**

1. Zmluvné strany sa dohodli, že zálohové platby ani platby vopred sa neposkytujú.
2. Zmluvné strany sa dohodli, že cena za dodanie Predmetu nájmu bude Prenajímateľovi Nájomcom uhradená na základe faktúry vystavenej Prenajímateľom po dodaní Predmetu nájmu, a to formou bezhotovostného prevodu na účet Prenajímateľa uvedeného v záhlaví tejto Dohody.
3. Faktúra musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov. V prípade, ak faktúra nebude obsahovať zákonné náležitosti alebo údaje v nej uvedené budú nesprávne alebo neúplné, Nájomca je oprávnený faktúru vrátiť Prenajímateľovi na doplnenie a prepracovanie. Zmluvné strany sa dohodli, že v takomto prípade lehota splatnosti neplynie a začne plynúť až doručením upravenej faktúry Nájomcovi. Táto doba sa nebude považovať za dobu omeškania Nájomcu so zaplatením ceny za tovar a služby.
4. Splatnosť faktúry je 30 dní odo dňa doručenia faktúry so všetkými zákonnými náležitosťami Nájomcovi.

 **Čl. VI**

**Zodpovednosť za vady**

1. Prenajímateľ zodpovedá za to, že Predmet nájmu má v čase jeho odovzdania a prevzatia vlastnosti požadované Nájomcom v tejto Zmluve a v Prílohe č. 1 Zmluvy, ktorá tvorí neoddeliteľnú súčasť tejto Zmluvy, a že nemá vady, ktoré by znižovali jeho hodnotu alebo účel jeho využitia.
2. Zmluvné strany sa dohodli pre prípadné vady, že počas doby nájmu má Nájomca právo požadovať a Prenajímateľ povinnosť bezplatne odstrániť vady, ktoré sa na Predmete nájmu vyskytnú. Miesto prevzatia vadného Predmetu nájmu (rádiostanice s príslušenstvom) kvôli odstráneniu vád je sídlo Mestskej polície hlavného mesta Slovenskej republiky v Bratislave, Gunduličova 10, Bratislava alebo iné miesto v rámci Bratislavy určené Nájomcom. Prenajímateľ sa zaväzuje, že odstráni vady Predmetu nájmu bezodplatne a bez zbytočného odkladu, najneskôr však do 24 (dvadsaťštyri) hodín od nahlásenia požiadavky na odstránenie vád Predmetu nájmu Prenajímateľovi počas pracovných dní. Pre nahlasovanie požiadaviek na odstránenie vád na Predmete nájmu je Prenajímateľ povinný zabezpečiť non-stop servisnú linku hot line 24/7, komunikačný jazyk slovenčina.
3. Do odstránenia vady na Predmete nájmu sa Prenajímateľ zaväzuje za vadný Predmet nájmu bezplatne poskytnúť náhradný.
4. Práva zo zodpovednosti za vady je Nájomca povinný uplatniť u Prenajímateľa bez zbytočného odkladu po ich zistení, a to písomnou formou na poštovú alebo e-mailovú adresu Prenajímateľa uvedenú v záhlaví tejto Zmluvy. V oznámení Nájomca presne špecifikuje vady (opíše ich a uvedie ako sa prejavujú).
5. Prenajímateľ je povinný počas celej doby trvania nájmu zabezpečiť bezplatný servis Predmetu nájmu. Za vady nezodpovedá Prenajímateľ iba v tom prípade, ak boli spôsobené používaním predmetu nájmu v rozpore s návodom na obsluhu dodaným Prenajímateľom alebo nevhodnými prevádzkovými podmienkami, ktoré Prenajímateľ nezapríčinil. Za vady nezodpovedá Prenajímateľ aj v tom prípade, ak boli na Predmete nájmu spôsobené používaním Predmetu nájmu iným ako obvyklým spôsobom, neautorizovaným zásahom alebo rozbitím alebo poškodením Predmetu nájmu, pokiaľ nebolo spôsobené výrobnou chybou.
6. Ak sa preukáže, že vada Predmetu nájmu je neodstrániteľná, Prenajímateľ sa zaväzuje dodať Nájomcovi náhradný Predmet nájmu.
7. Prenajímateľ sa zaväzuje k bezplatnej výmene batérií Predmetu nájmu minimálne raz za 24 mesiacov od prebratia Predmetu Nájmu Nájomcom. V prípade zlyhania batérie musí byť jej výmena na Predmete nájmu v pracovných dňoch vykonaná do 24 hodín od nahlásenia reklamácie Nájomcom.

**Čl. VII**

**Zmluvné pokuty a úroky z omeškania**

1. Zmluvné stany sa dohodli na týchto zmluvných pokutách:
	1. v prípade nedodržania dohodnutého termínu dodávky Predmetu nájmu je Prenajímateľ povinný uhradiť Nájomcovi úrok z omeškania vo výške 0,05 percenta z dlžnej sumy za každý deň omeškania;
	2. pri omeškaní Nájomcu s úhradou riadne vystavenej faktúry v lehote podľa Článku 5 tejto Zmluvy, má Prenajímateľ právo požadovať za každý, aj začatý deň omeškania zmluvnú pokutu vo výške 0,05 percenta z ceny neuhradenej faktúry,
	3. V prípade, ak Nájomcovi vznikne povinnosť uhradiť daň z pridanej hodnoty v zmysle ust. §69b zákona č. 222/20004 Z. z. o dani z pridanej hodnoty, vznikne Nájomcovi nárok na zmluvnú pokutu voči Prenajímateľovi vo výške 130 % výšky daňovej povinnosti, ktorá takto Nájomcovi vznikla.
2. Ustanoveniami o zmluvnej pokute nie je dotknutý prípadný nárok na náhradu škody v celom rozsahu, ktorá vznikne zmluvnej strane z nesplnenia povinností upravených Zmluvou druhou zmluvnou stranou, ktoré sú zmluvnou pokutou zabezpečené.

**Čl. VIII**

**Osobitné ustanovenia**

1. Zmluvné strany sa zaväzujú bez zbytočného odkladu navzájom si oznamovať všetky informácie, ktoré by mohli mat' vplyv na riadne plnenie tejto Zmluvy a poskytovať si vzájomnú súčinnosť súvisiacu s plneniami podľa tejto zmluvy.
2. Prenajímateľ je povinný pri plnení povinností podľa tejto Zmluvy postupovať s odbornou starostlivosťou a v súlade so všeobecne záväznými právnymi predpismi.

**Čl. IX**

**Zodpovednosť za škody**

1. Zmluvná strana zodpovedá za všetky škody, ktoré vzniknú druhej zmluvnej strane v dôsledku porušenia jej povinností, vyplývajúcich z tejto Zmluvy.
2. V prípade vzniku škody porušením povinností vyplývajúcich z tejto Zmluvy ktorejkoľvek zmluvnej strane, má druhá zmluvná strana nárok na náhradu vzniknutej škody.
3. Zmluvné strany sa dohodli, že Prenajímateľ je povinný nahradiť Nájomcovi skutočne vzniknutú škodu aj v prípade, že z jeho zavinenia došlo zo strany Nájomcu k odstúpeniu od tejto Zmluvy.

**Čl. X**

**Trvanie Zmluvy a ukončenie Zmluvy**

1. Táto Zmluva sa uzatvára na dobu určitú, a to na 48 (štyridsať osem) mesiacov odo dňa nadobudnutia účinnosti Zmluvy alebo do vyčerpania určeného finančného limitu, podľa tohto, ktorá skutočnosť nastane skôr, s finančným limitom 227 485,40 € bez DPH (slovom dvestodvadsaťsedem tisíc štyristoosemdesiatpäť eur a štyridsať centov bez DPH).
2. Zmluvné strany sa dohodli, že pred uplynutím platnosti tejto Zmluvy možno túto Zmluvu ukončiť:
	1. písomnou dohodou zmluvných strán;
	2. písomnou výpoveďou Prenajímateľa alebo Nájomcu v dvojmesačnej výpovednej dobe, ktorá začína plynúť prvým dňom mesiaca nasledujúceho po doručení výpovede druhej zmluvnej strane, a to aj bez udania dôvodu;
	3. odstúpením.
3. Nájomca si vyhradzuje právo odstúpiť od Zmluvy v prípade, že Prenajímateľ mešká so splnením poskytnutia Predmetu nájmu o viac ako tri kalendárne dni po uplynutí lehoty podľa Článku II tejto zmluvy.
4. Zmluvná strana je oprávnená odstúpiť od tejto Zmluvy v prípade podstatného porušenia povinností vyplývajúcich z tejto Zmluvy. Odstúpenie musí byť písomné a je účinné dňom doručenia druhej zmluvnej strane na adresu uvedenú v záhlaví tejto Zmluvy. Zmluvné strany sa dohodli, že za podstatné porušenie zmluvných povinností budú považovať porušenie akejkoľvek povinnosti vyplývajúcej z tejto Zmluvy. Úplná alebo čiastočná zodpovednosť zmluvnej strany je vylúčená v prípadoch zásahu vyššej moci a úradných miest.
5. V prípade odstúpenia od tejto Zmluvy môže oprávnená zmluvná strana od povinnej zmluvnej strany požadovať náhradu škody, ktorá vznikla zavinením povinnej zmluvnej strany.

**Čl. XI**

**Doručovanie písomností**

1. Zmluvné strany sa dohodli, že písomnosti podľa tejto Zmluvy je možné doručovať:
	1. osobne,
	2. poštou,
	3. kuriérom,
	4. e-mailom.
2. Zmluvné strany sa dohodli, že písomnosti, obsahujúce právne významné skutočnosti podľa tejto Zmluvy, si budú doručovať prostredníctvom pošty, a to formou doporučenej zásielky do vlastných rúk, kuriérom alebo osobne. Písomnosťou obsahujúcou právne významné skutočnosti sa na účely tejto Zmluvy rozumie najmä oznámenie týkajúce sa zmien Zmluvy, jej ukončenia, výzvy na zaplatenie a akékoľvek výzvy na plnenie.
3. Pre potreby doručovania sa použijú adresy zmluvných strán uvedené v záhlaví tejto Zmluvy. V prípade akejkoľvek zmeny adresy, určenej na doručovanie písomností na základe tejto Zmluvy sa zmluvná strana zaväzuje o tejto zmene bezodkladne, najneskôr však do 7 kalendárnych dní odkedy táto zmena nastane, písomne informovať druhú zmluvnú stranu; v takomto prípade je pre doručovanie rozhodujúca nová adresa, riadne oznámená druhej strane pred odoslaním písomnosti.
4. Zmluvné strany sa dohodli, že písomnosti doručované poštou, osobne a kuriérom sa považujú za doručené prevzatím alebo odmietnutím prevzatia písomnosti na adrese zmluvných strán uvedených v záhlaví tejto Zmluvy alebo oznámením druhej zmluvnej strane. V prípade doručovania písomností poštou, ak ich zmluvná strana neprevezme na adrese uvedenej v tejto Zmluve alebo na adrese písomne oznámenej druhej zmluvnej strane, považujú sa písomnosti za doručené dňom uloženia písomnosti na pošte. V prípade, ak písomnosť nemožno na adrese podľa tohto bodu doručiť z dôvodu „adresát neznámy“, považuje sa písomnosť za doručenú dňom jej vrátenia odosielateľovi.
5. Písomnosti neuvedené v bode 2 tohto článku môžu byť doručované aj elektronickou formou odoslaním e-mailovej správy na kontaktné e-mailové adresy zmluvných strán uvedené v záhlaví tejto Dohody, pričom pre doručenie sa vyžaduje potvrdenie o doručení odoslané druhou zmluvnou stranou.

**Čl. XII**

**Subdodávatelia**

1. Nájomca požaduje, aby Prenajímateľ v Zmluve uviedol údaje o všetkých známych subdodávateľoch a údaje o osobe oprávnenej konať za subdodávateľa v rozsahu uvedenom v **Prílohe č.3** tejto Zmluvy.
2. V prípade, ak počas trvania Zmluvy dôjde k ukončeniu spolupráce medzi Prenajímateľom a jeho subdodávateľom, je Prenajímateľ povinný o tejto skutočnosti informovať Nájomcu. Subdodávateľ môže byť nahradený len s predchádzajúcim písomným súhlasom Nájomcu. Pred zmenou subdodávateľa predloží Prenajímateľ Nájomcovi písomnú žiadosť o súhlas, ktorej prílohou budú údaje podľa ods. 1 tohto článku Zmluvy a doklady preukazujúce spôsobilosť nového subdodávateľa, ak sa uplatňuje.
3. Prenajímateľ zodpovedá za plnenie povinností podľa tejto Zmluvy subdodávateľom tak, ako keby plnenie povinností podľa tejto Zmluvy realizoval sám Prenajímateľ.
4. Plnenie povinností podľa tejto Zmluvy prostredníctvom iných osôb ako osôb určených podľa tohto článku sa považuje za podstatné porušenie tejto Zmluvy zo strany Prenajímateľa a zakladá právo Nájomcu na okamžité odstúpenie od Zmluvy bez poskytnutia dodatočnej lehoty na nápravu.

**Čl. XIII**

**Ochrana osobných údajov**

* 1. Zmluvné strany si uvedomujú dôležitosť bezpečnosti spracúvania osobných údajov a preto sa zhodli na tom, že ich budú spracúvať v súlade s Nariadením Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie ochrany osobných údajov) v platnom znení (ďalej ako „**GDPR**“) a zákonom č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej ako „**zákon o ochrane osobných údajov**“).
	2. Zmluvné strany sa za účelom zabezpečenia ochrany osobných údajov pri spracúvaní osobných údajov podľa tejto Zmluvy a vzájomnej komunikácie zaväzujú prijať technické, organizačné a personálne opatrenia na ochranu osobných údajov, pričom vezmú do úvahy najmä použiteľné technické prostriedky, dôvernosť spracúvaných osobných údajov, ako aj rozsah možných rizík s rôznou pravdepodobnosťou a závažnosťou pre práva a slobody dotknutých osôb.
	3. Prenajímateľ nesmie v žiadnej forme spracúvať osobné údaje, ktoré sú spracúvané Nájomcom, najmä ich nesmie poskytnúť žiadnej tretej osobe, zhromažďovať ich, kopírovať ich, zverejňovať ich alebo inak ich akýmkoľvek spôsobom využiť pre akékoľvek vlastné potreby alebo pre akékoľvek potreby tretej osoby, ak nie je v tejto Zmluve výslovne stanovené inak. Bez predchádzajúceho písomného súhlasu Nájomcu, Prenajímateľ nesmie vynášať z priestorov Nájomcu žiadne fyzické alebo elektronické nosiče informácií (napr. dokumenty, CD nosiče, USB a pod.) (ďalej len „nosič informácií“), ktoré obsahujú osobné údaje spracovávané Nájomcom a ani vyhotovovať kópie týchto nosičov informácií.
	4. Prenajímateľ sa zaväzuje bezodkladne vrátiť Nájomcovi všetky nosiče informácií, ktoré obsahujú osobné údaje spracúvané Nájomcom. V prípade, ak niektorý z nosičov informácií obsahujúci osobné údaje je potrebný pre plnenie podľa tejto Zmluvy, je Prenajímateľ povinný vrátiť takýto nosič informácií bezodkladne po ukončení plnení v rámci konkrétnej služby. Prenajímateľ nesmie v žiadnej forme spracúvať osobné údaje, z takéhoto nosiča informácií, najmä ich nesmie poskytnúť žiadnej tretej osobe, zhromažďovať ich, kopírovať ich, zverejňovať ich alebo inak ich akýmkoľvek spôsobom využiť pre akékoľvek vlastné potreby alebo pre akékoľvek potreby tretej osoby, ak nie je v tejto Zmluve výslovne stanovené inak.
	5. Prenajímateľ sa zaväzuje dodržiavať povinnosť mlčanlivosti o osobných údajoch, s ktorými príde do kontaktu pri plnení tejto Zmluvy. Povinnosť mlčanlivosti trvá aj po skončení trvania tejto zmluvy. Na požiadanie Nájomcu je Prenajímateľ povinný preukázať splnenie tejto povinnosti. Povinnosť mlčanlivosti neplatí, ak to priamo vyplýva z platných právnych predpisov, pričom v takom prípade je Prenajímateľ povinný postupovať výlučne v súlade s týmito platnými právnymi predpismi pri zachovaní zásady minimalizácie spracúvania osobných údajov.
	6. Prenajímateľ sa zaväzuje, že vykoná všetky opatrenia na to, aby jeho zamestnanci a príp. iné spolupracujúce osoby pri plnení tejto zmluvy dodržiavali povinnosti týkajúce sa ochrany osobných údajov stanovené v GDPR, v zákone o ochrane osobných údajov a v tejto zmluve. Prenajímateľ sa zaväzuje poučiť svojich zamestnancov a príp. iné spolupracujúce osoby o povinnostiach, ktoré im vyplývajú z GDPR, zákona o ochrane osobných údajov a tejto Zmluvy.
	7. Prenajímateľ je povinný nahradiť akúkoľvek škodu, ktorú spôsobí dotknutej osobe a/alebo Nájomcovi v dôsledku nedodržania svojich povinností týkajúcich sa spracúvania osobných údajov, t. j. najmä v prípade, ak Prenajímateľ nedodrží ustanovenia GDPR a/alebo zákona o ochrane osobných údajov, alebo ak Prenajímateľ koná nad rámec alebo v rozpore s touto Zmluvou (najmä, nie však výlučne v rozpore s ustanoveniami bodov 3, 4, 5 a 6 tohto článku Zmluvy).

**Čl. XIV**

**Záverečné ustanovenia**

1. Práva a povinnosti zmluvných strán neupravené touto Zmluvou sa riadia príslušnými ustanoveniami Občianskeho zákonníka a ostatnými všeobecne záväznými právnymi predpismi platnými a účinnými na území Slovenskej republiky.
2. Zmluvné strany sa dohodli, že spory vzniknuté z tejto Zmluvy budú riešiť vzájomnou dohodou. Pokiaľ sa zmluvné strany na riešení sporu nedohodnú, je ktorákoľvek so zmluvných strán oprávnená obrátiť sa s návrhom na riešenie sporu na vecne a miestne príslušný súd v Slovenskej republike.
3. Túto Zmluvu je možné meniť a dopĺňať len po vzájomnej dohode zmluvných strán iba formou písomných, číslovaných dodatkov, ktoré budú podpísané zmluvnými stranami a budú tvoriť neoddeliteľnú súčasť tejto Zmluvy.
4. Ak sa akékoľvek ustanovenie tejto Zmluvy stane neplatným alebo neúčinným, platnosť alebo účinnosť ostatných ustanovení Zmluvy ostane nedotknutá. V takom prípade sa zmluvné strany dohodli, že uzatvoria dodatok a tie ustanovenia, ktoré stratili platnosť alebo účinnosť nahradia ustanoveniami, ktorých ustanovenia a formulácie budú čo najviac podobné pôvodnému zámeru s tým, aby bol zachovaný účel a cieľ tejto Zmluvy pri rešpektovaní nových faktov bez ujmy pre obe zmluvné strany.
5. Táto Zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia na webovom sídle Nájomcu podľa § 47a Občianskeho zákonníka a
§ 5a zákona č. 211/2000 o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
6. Táto Zmluva je vyhotovená v šiestich rovnopisoch s platnosťou originálu, z ktorých 4 (štyri) vyhotovenia obdrží Nájomca a dve (2) vyhotovenia obdrží Prenajímateľ.
7. Zmluvné strany zhodne vyhlasujú, že si Zmluvu pred jej podpisom riadne prečítali, že bola uzatvorená po vzájomnom prerokovaní podľa ich pravej a slobodnej vôle, jej obsahu porozumeli, uzatvárajú ju slobodne, nie v tiesni, ani nie za inak nevýhodných podmienok. Zmluvné prejavy strán sú dostatočne zrozumiteľné a určité, zástupcovia oboch zmluvných strán sú oprávnení k uzatvoreniu Zmluvy a na znak súhlasu s jej obsahom ju vlastnoručne podpisujú.
8. Neoddeliteľnou súčasťou tejto Zmluvy sú:

Príloha č. 1: Špecifikácia predmetu zmluvy

Príloha č. 2: Cenník (z ponuky predloženej vo verejnom obstarávaní)

Príloha č. 3: Zoznam subdodávateľov

V Bratislave dňa...................... V............................. dňa.................

…................................................. …......................................................

 Ing. Tatiana Kratochvílová (Prenajímateľ)

 1. námestníčka primátora

 (Nájomca)

**Príloha č. 1: Špecifikácia predmetu zmluvy**

1. **Stručná definícia predmetu zákazky**
* poskytovanie rádiotelekomunikačných služieb,
* dlhodobý prenájom základňovej a ručnej rádiostanice,
* krátkodobý prenájom digitálnej ručnej rádiostanice,
* záznam hlasovej komunikácie a archivácia po dobu min. 1 rok,
* využitie rádiovej siete na zabezpečenie ochrany zbraňových trezorov,
* GPS služby a
* poskytovanie servisu, odbornej pomoci a poradenstva.

# Požiadavky na infraštruktúru a pokrytie rádiovým signálom

**Technológia**

Poskytovaná rádiokomunikačná služba a technológia technicky rovnocenná európskemu štandardu TETRA ETSI, využívajúca digitálny protokol technicky rovnocenný štandardu TETRA a spĺňajúca technicky rovnocenné ustanovenia normy TETRA ETSI 392-2 pre otvorený air interface protokol v požadovanom rozsahu.

Ústredňa musí byť hardvérovo a softvérovo redundantná - zálohovaná (musí byť konfigurovaná ako zdvojená na HW aj SW úrovni). Ústredňa musí byť energeticky zálohovaná minimálne 6 h. Pre prípad dlhšie trvajúceho výpadku musí byť príprava na zapojenie náhradného zdroja alebo elektrocentrály na predĺženie času odolnosti proti výpadkom napájania elektrickou energiou.

**Pokrytie**

Systém musí zabezpečiť pokrytie vo všetkých vonkajších priestoroch na území všetkých mestských častí hlavného mesta SR Bratislava a vo vnútorných priestoroch veliteľstva Gunduličova 10, operačného strediska Saratovská 30 a vo výkonných útvarov MsP.

Miesta organizačných útvarov:

* Veliteľstvo Mestskej polície Bratislava, Gunduličova 10, Bratislava,
* Okresné veliteľstvo BA 1, Medená 2, Bratislava,
* Okresné veliteľstvo BA 2, Listová 4, Bratislava,
* Okresné veliteľstvo BA 3, Hálkova 11, Bratislava,
* Okresné veliteľstvo BA 4, Saratovská 30, Bratislava,
* Okresné veliteľstvo BA 5, Haanova 10, Bratislava,
* Útvar zásahovej jednotky a kynológie, Obchodná 29 a Konvalinková 3, Bratislava,
* Operačné stredisko, Saratovská 30, Bratislava.

# Špecifikácia požadovaných služieb

**Hlasové služby**

Skupinové volanie, ktoré zahŕňa:

* neobmedzený hovorový čas,
* neobmedzený počet hovorových skupín, minimálne 10,
* zmeny konfigurácie hovorových skupín (ich pridávanie alebo odoberanie podľa požiadaviek užívateľa) flexibilne bez výpadkov spojenia,
* štruktúra a správa hovorových skupín v sieti,
* rozšírenie počtu hovorových skupín,
* rekonfigurácia hovorových skupín,
* neobmedzený počet členov hovorovej skupiny minimálne 200, s možnosťou generálnej výzvy.

Privátne volanie:

* semiduplexný hovor medzi dvomi rádiostanicami (doba jednotlivého hovoru časovo obmedzená na 1 minútu).

Núdzové volanie:

* direkt mód, tzv. disaster communication,
* minimálna priepustnosť siete min. 7 simultánnych komunikačných kanálov.

**Dátové** **služby**

Rozsah dátových služieb poskytovaných v sieti:

* krátke správy – SDS (Short Data Service.),
* zasielanie a prijímanie krátkych správ,
* rádiová sieť v rámci služby musí poskytovať možnosť pre zasielanie neobmedzeného počtu krátkych správ,
* konfigurácia rádiostaníc musí umožniť zasielanie krátkych preddefinovaných správ odosielaných prostredníctvom menu rádiostanice bez nutnosti zadávania opakujúceho sa textu.

**Špeciálne služby systému**

* SW aplikácia Smart Dispečing – pre zabezpečenie komunikácie, ovládanie rádiostaníc, sledovanie aktivity rádiostaníc, ovládanie modemov, logovanie hovorov a SDS na operačných pracoviskách s využitím základňovej rádiostanice. SW umožňuje zriadenie tzv. zdvojeného dispečingu. To znamená na jednom pracovisko súčasne využívať 2 hovorové skupiny (príklad: centrálna, lokálna),
* záznam hlasovej komunikácie min. 1 rok,
* prístup k záznamom hlasovej komunikácie prostredníctvom logovaného prístupu,
* GPS – služby – zabezpečenie lokalizácie rádiostanice na SW v zobrazení mapových podkladoch so záznamom histórie pohybu,
* poskytovanie odbornej pomoci,
* naprogramovanie zariadenia a dodávka na miesto inštalácie resp. používania.

# Správa digitálnej rádiovej siete

Správa infraštruktúry siete musí byť zabezpečovaná s ohľadom na nepretržitú prevádzku rádiokomunikačných služieb v rozsahu 365/24/7.

Pre zabezpečenie bezporuchovej prevádzky siete musí byť zabezpečený nepretržitý 365/24/7 dohľad nad sieťou nasledovne:

* nepretržitá pohotovosť technického tímu,
* nepretržitý 365/24/7 diaľkový dohľad jednotlivých komponentov siete – Ústredňa, BTS, komunikačné siete,
* pravidelná plánovaná profylaxia komponentov siete,
* hotline 365/24/7pre užívateľov siete,
* zálohovanie proti výpadku elektrickej energie BTS musí byť zabezpečené minimálne na 6 hodín.

Údržba siete:

Všetky plánované zásahy v sieti musia byť vopred s dostatočným predstihom (minimálne 24 hodín) konzultované a vzájomne odsúhlasené s užívateľom, ktorému by takýto zásah obmedzil prístup k službe.

Všetky práce súvisiace s údržbou siete majúcou dopad na dostupnosť služieb siete sa môžu vykonávať len tak, aby nedochádzalo k výpadkom alebo dochádzalo len k minimálnym výpadkom v poskytovaní rádiokomunikačných služieb.

Súčasťou dohľadu nad sieťou je povinné včasné informovanie užívateľov siete o prípadných poruchách a výpadkoch systému.

# Dostupnosť služby rádiovej siete

Systém musí zabezpečiť v požadovanom pokrytí dostupnosť všetkých špecifikovaných služieb na úrovni 98%.

# Legislatívne náležitosti

Poskytovateľ služieb musí disponovať všetkými príslušnými oprávneniami pre poskytovanie rádiokomunikačných služieb a tovarov minimálne v rozsahu, ktorý stanovuje Úrad pre reguláciu elektronických komunikácií a poštových služieb hlavne [Zákon č. 351/2011 Z. z. o elektronických komunikáciách v platnom znení](https://www.slov-lex.sk/pravne-predpisy/SK/ZZ/2011/351/20160101).

# Požiadavky na rádiostanice

Rádiostanice musia:

* spĺňať špecifikáciu TETRA (alebo ekvivalentný otvorený štandard) v súlade so štandardami ETSI 300-1 a ďalšími súvisiacimi normami,
* vyhovovať vojenskému štandardu MILS,
* mať IP odolnosť minimálne IP54 pre vozidlové/základňové rádiostanice a IP65 pre ručné rádiostanice.

Digitálna ručná rádiostanica sa skladá z:

* digitálna rádiostanica 1 ks
* - batéria 2 ks
* - stolný nabíjač 1 ks
* - kožené puzdro na rádiostanicu 1 ks
* - náhlavná súprava 1 ks

Jednoduchý dispečing sa skladá z:

* SW aplikácia – základný modul, s opciou modulov telemetrie a sledovania aktivity 1 ks
* Motorola základňová rádiostanica MTM5200/MTM800E, dátový kábel PMKN4104 1 ks
* držiak na umiestnenie rádiostanice 1 ks
* dlaňový mikrofón príp. stolový mikrofón 1 ks
* externý reproduktor (ak nebude zvuk vyvedený do PC) 1 ks
* sieťový zdroj, 230V, 5A 1 ks
* anténa 1 ks

Zdvojený dispečing sa skladá z:

* SW aplikácia – základný modul, s opciou modulov telemetrie a sledovania aktivity 2 ks
* Motorola základňová rádiostanica MTM5200/MTM800E, dátový kábel PMKN4104 2 ks
* držiak na umiestnenie rádiostanice 1 ks
* dlaňový mikrofón príp. stolový mikrofón 1 ks
* externý reproduktor (ak nebude zvuk vyvedený do PC) 2 ks
* sieťový zdroj, 230V, 5A 2 ks
* anténa 2 ks

# Krátkodobý prenájom digitálnej ručnej rádiostanice

V prípade potreby krátkodobého zvýšenia počtu rádiostaníc na základe písomnej požiadavky je potrebné zabezpečiť dodanie a naprogramovanie týchto rádiostaníc v zložení:

* digitálna rádiostanica
* batéria 2 ks ku každej rádiostanice
* stolný nabíjač
* kožené puzdro na rádiostanicu
* náhlavná súprava 1 ks
* naprogramovanie
* integrácia do systému (smart dispečing, sledovanie polohy a záznam hovoru dostupný min. po dobu 15 dní)

Krátkodobý prenájom bude poskytovaný v nasledovných intervaloch:

* 1 deň
* 2 dni
* 3 – 10 dní
* 11 – 20 dní
* 21 dní – mesiac

# Servis a záruky

Servisné služby zahŕňajú nasledovné služby a záruky:

* servisný zásah v sídle verejného obstarávateľa,
* servisný zásah musí byť vykonaný najneskôr do 24 hodín od nahlásenia poruchy (v pracovných dňoch),
* počas doby opravy chybnej rádiostanice poskytnúť náhradnú rádiostanicu (nezávisle od druhu chyby rádiostanice, či je záručná alebo mimo záručná),
* pre nahlasovanie požiadaviek na servisný zásah musí byť k dispozícii non-stop servisná linka hot line 24/7, komunikačný jazyk slovenčina,
* starostlivosť o rádiostanice musí zahŕňať v prípade prenájmu pre užívateľa bezplatnú výmenu všetkých batérií najmenej každých 24 mesiacov,
* v prípade zlyhania batérie musí byť vykonaná výmena do 24 hodín od nahlásenia (v pracovných dňoch),.
* v prípade prenájmu sa na rádiostanice spolu s príslušenstvom sa na modemy musí vzťahovať záruka v zmysle záručných podmienok počas celej doby prenájmu.

Poskytovateľ musí splniť v súvislosti s prevádzkovaním rádiovej siete a poskytovaním služby prenájmu rádiostaníc všetky organizačné smernice a organizačné pokyny MsP Bratislava.

# Požadované minimálne počty

* Základňová RDST 2 ks
* Ručná RDST 70 ks
* Jednoduchý dispečing 14 ks
* Zdvojený dispečing 2 ks
* SW pre GPS a prístup k záznamom 20 ks

Cena za prenájom rádiostaníc obsahuje okrem iného:

* zabezpečenie a dodržiavanie všetkých legislatívnych náležitostí spojených s poskytovaním rádiokomunikačných služieb,
* poplatky za prenájom frekvencií využívaných na poskytovanie rádiokomunikačných služieb,
* všetky náklady na prevádzkovanie systému vrátane údržby, servisu, profylaxie, periodických revízií a meraní vyplývajúcich zo všeobecne záväzných právnych predpisov a pod.,
* náklady na poskytovanie non-stop servisnú linku hot-line 24/7,
* dopravné náklady, programovanie.

# Ďalšie podmienky

Počas celej doby prenájmu je zabezpečený bezplatný servis rádiostaníc a príslušenstva okrem chýb spôsobených:

* chyby alebo poškodenia, spôsobené použitím produktu iným ako obvyklým spôsobom, pre ktorý je produkt určený,
* chyby alebo poškodenia, spôsobené zneužitím alebo zanedbaním,
* chyby alebo poškodenia zariadenia alebo príslušenstva neautorizovaným zásahom,
* rozbitie alebo poškodenie zariadenia a príslušenstva, pokiaľ nie je spôsobené výrobnou chybou.

V prípade výkonu servisu rádiostanice je potrebné poskytnúť náhradnú.

**Príloha č. 2: Cenník**

**Cena nájmu**

|  |  |  |  |  |
| --- | --- | --- | --- | --- |
| *Predmet* | *Predpokladaný počet* | *Jednotková cena bez DPH* | *Cena celkom bez DPH (48 mesiacov)* | *Cena celkom s DPH (48 mesiacov)* |
| Základňová RDST | 16 |  |  |  |
| Ručná RDST | 70 |  |  |  |
| SW Smart riešenie | 16 |  |  |  |
| GPS SW | 20 |  |  |  |

**Cena krátkodobého nájmu**

|  |  |  |  |  |
| --- | --- | --- | --- | --- |
| *Doba* *prenájmu*  | *Predpokladaný počet* | *Jednotková cena bez DPH* | *Cena celkom bez DPH* | *Cena celkom s DPH* |
| 1 deň  | 10 |  |  |  |
| 2 dni  | 10 |  |  |  |
| 3 - 10 dni  | 15 |  |  |  |
| 11 – 20 dní  | 15 |  |  |  |
| cena za mesiac  | 5 |  |  |  |

**Príloha č. 3: Zoznam subdodávateľov**

**Údaje o všetkých známych subdodávateľoch**

**na predmet ZMLUVY**

**v súlade s § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

|  |  |  |  |  |  |
| --- | --- | --- | --- | --- | --- |
| Por. č.  | Subdodávateľ  | Identifikačné číslo | Hodnota plnenia vyjadrená v percentách  (%) k ponukovej cene | Osoba oprávnená konať za subdodávateľa (meno a priezvisko, funkcia) | Predmet subdodávky |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |